Document ID: 31978R1740

Uredba Komisije (EGS) št. 1740/78
z dne 25. julija 1978
o spremembi Uredbe (EGS) št. 1579/74 o postopku izračuna uvoznih prelevmanov za proizvode, predelane iz žit in riža, ter za vnaprejšnjo določitev tega prelevmana za navedene proizvode ter sestavljene krmne mešanice iz žit
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kot je bila nazadnje spremenjena z Uredbo (EGS) št. 1254/78 [2], in zlasti člena 24 Uredbe,
ker je zaradi potrebe po tem, da je dostopnih več najnovejših informacij o uvozu nekaterih proizvodov, potrebno poskrbeti, da bodo države članice poročale pogosteje; ker bi bilo zato potrebno ustrezno spremeniti Uredbo (EGS) št. 1579/74 z dne 24. junija 1974 [3];
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
V členu 5 Uredbe (EGS) št. 1579/74 se doda naslednji odstavek:
"Vendar pa se za proizvode iz podštevilke 07.06 A, 23.02 A I in 23.02 A II skupne carinske tarife te podrobnosti dnevno sporočajo Komisiji."
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. julija 1978

Labels: 12
15
17
6